smcproject/ml-wiki-sentences huggingface dataset:
കൌമാരക്കാരിൽ ഉണ്ടെങ്കിലും, വളരെ ചെറിയ കുട്ടികളിൽ അനൈസോമെട്രോപ്പിയ അപൂർവ്വമാണ്.
നാൽപ്പത് വസ്സിനോടടുക്കുമ്പോൾ വെള്ളെഴുത്ത് ആരംഭിച്ചതിന് ശേഷം, ദൂരക്കാഴ്ചയിൽ പ്രശ്നങ്ങൾ ഉണ്ടാവുകയും അനൈസോമെട്രോപ്പിയ വീണ്ടും കാണപ്പെട്ട് പ്രായത്തിനനുസരിച്ച് വർദ്ധിക്കുകയും ചെയ്യുന്നു.
6 നും 18 നും ഇടയിൽ പ്രായമുള്ളവരിൽ 6% പേർക്ക് അനൈസോമെട്രോപിയ ഉണ്ടെന്ന് ഒരു പഠനം കണക്കാക്കുന്നു.
അനിസോമെട്രോപിക് കണ്ണുകളുടെ ബയോമെക്കാനിക്കൽ, ഘടനാപരമായ, ഒപ്റ്റിക്കൽ സ്വഭാവസവിശേഷതകളെക്കുറിച്ച് നടത്തിയ ഗവേഷണങ്ങൾക്കുശേഷവും അനൈസോമെട്രോപിയയുടെ അടിസ്ഥാന കാരണങ്ങൾ ഇപ്പോഴും കൃത്യമായി മനസ്സിലാക്കിയിട്ടില്ല.
കോങ്കണ്ണ് ഉള്ള അനൈസോമെട്രോപിക് വ്യക്തികൾ കൂടുതലും ഹ്രസ്വദൃഷ്ടിയുള്ളവരാണ്, ഇവയിൽ മിക്കവാറും എല്ലാവർക്കും ഈസോട്രോപിയ (കണ്ണുകൾ ഉള്ളിലേക്ക് തിരിഞ്ഞിരിക്കുന്ന തരം കോങ്കണ്ണ്) ഉണ്ട് (അല്ലെങ്കിൽ ഉണ്ടായിരുന്നു).
കോങ്കണ്ണിൻ്റെ ശസ്ത്രക്രിയാ തിരുത്തലിന്റെ ദീർഘകാല ഫലത്തെ അനൈസോമെട്രോപിയ സ്വാധീനിക്കുന്നുവെന്നതിന്റെ സൂചനകളുണ്ട്, തിരിച്ചും.
കൂടുതൽ വ്യക്തമായി പറഞ്ഞാൽ, സ്ട്രാബിസ്മസ് ശസ്ത്രക്രിയയ്ക്ക് വിധേയരായ ഈസോട്രോപിയ രോഗികളിൽ, ശസ്ത്രക്രിയക്ക് ശേഷം എക്സോട്രോപിയ (കണ്ണുകൾ പുറത്തേക്ക് തിരിഞ്ഞിരിക്കുന്ന തരം കോങ്കണ്ണ്) ഉണ്ടാകാനുള്ള അപകട ഘടകങ്ങളിലൊന്നാണ് അനൈസോമെട്രോപിയ.
കൂടാതെ മോശം ബൈനോക്കുലർ പ്രവർത്തനം അനീസോമെട്രോപിയ ഉണ്ടാകുന്നതിനോ വർദ്ധിക്കുന്നതിനോ ഉള്ള ഒരു അപകട ഘടകമാണ്.
വെണ്മണി വെണ്മണി വെണ്മണി 9°08′38″N 76°21′53″E ﻿ / ﻿ 9.1440°N 76.3647°E ﻿ / 9.1440; 76.3647 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല ആലപ്പുഴ ഭരണസ്ഥാപനം(ങ്ങൾ) പഞ്ചായത്ത് ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 689509 +91479 സമയമേഖല UTC +5:30 പ്രധാന ആകർഷണങ്ങൾ വെണ്മണി വെറ്റില, ശാർ‍ങ്ങക്കാവ്, സെന്റ്.
മേരീസ് പഴയ പള്ളി(എട്ടുനോമ്പിന് പ്രസിദ്ധം), പൂമലച്ചാൽ
ആലപ്പുഴ ജില്ലയിൽ ചെങ്ങന്നൂർ ബ്ലോക്ക്,താലൂക്ക് എന്നിവയിൽ ‍പെട്ട ഒരു  ഗ്രാമമാണ് വെണ്മണി .
ഹിന്ദുമത ഐതിഹ്യങ്ങളനുസരിച്ച് പരശുരാമൻ സൃഷ്ടിച്ച അറുപത്തിനാല് ബ്രാഹ്മണ ഗ്രാമങ്ങളിൽ ഒന്നാണിത് .
18.01 ച.
വിസ്തീർണ്ണമുള്ള വെണ്മണിയിലെ ഏകദേശ ജനസംഖ്യ 20326 ആണ്(1991ലെ കാനേഷുമാരി പ്രകാരം ) ജനങ്ങൾ
ഉന്നത വിദ്യാഭ്യാസം നേടുന്നതിൽ പുത്തൻ തലമുറയ്ക്ക് അവസരം ലഭിച്ചതിനാൽ  ആധുനികയുഗത്തിലും വെണ്മണിക്കാർ വിവിധ തലങ്ങളിൽ വ്യക്തിമുദ്ര പതിപ്പിച്ചു.
ഹൈന്ദവരും ക്രൈസ്തവരും പ്രധാന മതസ്ഥരായുള്ള ഇവിടെ മുസ്ലീങ്ങൾ ചെറിയ വിഭാഗമാണ്.
വിദേശ രാജ്യങ്ങളിൽ ജോലി ചെയ്യുന്ന ഒരു വലിയ വിഭാഗം വെണ്മണിക്കാർ ഈ നാടിന്റെ സമ്പദ്ഘടനയുടെ നട്ടെല്ലാണ്.
പ്രശസ്തരായ വെണ്മണിക്കാർ ഡോ. എം.എ ഉമ്മൻ - പ്രശസ്ത ധനതത്വ പ്രൊഫ.ടി.കെ ഉമ്മൻ - പദ്മശ്രീ ജേതാവ് 2008.
ശ്രീ. കെ.എസ് വാസുദേവശർമ്മ - പ്രമുഖ കോൺഗ്രസ് നേതാവ്.
പി.എസ് ശ്രീധരൻ പിള്ള - ഭാരതീയ ജനതാ പാർട്ടി മുൻ സംസ്ഥാന(കേരളം) അധ്യക്ഷൻ.
ശ്രീ.രാജൻ ദാനിയൽ - കുവൈറ്റിലെ വ്യവസായ പ്രമുഖൻ.
ശ്രീ.ബിനു കുരിയൻ - ഏഷ്യാഡ് മെഡൽ (വെങ്കല മെഡൽ - തുഴച്ചിൽ, ഇനം -ലൈറ്റ് വെയ്റ്റ് കോക്സ്ലെസ് ഫോർ) ജേതാവ് 1998, ബാങ്കോക്ക്.
സഖാവ്.
വെണ്മണി ചാത്തൻ - വിമോചനസമര കാലത്തെ കമ്മ്യൂണിസ്റ്റ് രക്തസാക്ഷി .
ചിത്രശാ‍ല അവലംബം ↑ വെണ്മണി ഗ്രാമ പഞ്ചായത്ത്,ജനകീയാസൂത്രണം-സമഗ്രവികസനരേഖ 1996 ↑ പുറത്തേക്കുള്ള കണ്ണികൾ
ചാന്ദിനി ചൗക്ക് (ഡെൽഹി) ഇംഗ്ലീഷ് വിലാസം https://ml.wikipedia.org/wiki/Chandni_Chowk ചാന്ദിനി ചൗക്ക് (ഡെൽഹി) , ഡെൽഹി , 1858 ൽ.
ഇന്ത്യയുടെ തലസ്ഥാന നഗരിയായ ഡെൽഹിയുടെ വടക്കുഭാഗത്തായ സ്ഥിതി ചെയ്യുന്ന തിരക്കുള്ളതും പഴയതുമായ ഒരു മാർക്കറ്റാണ് ചാന്ദ്നി ചൌക്ക് .
( ഹിന്ദി : चाँदनी चौक, പഞ്ചാബി : ਚਾਂਦਨੀ ਚੌਂਕ, ഉർദു : چاندنی چوک).
ചുവരുകളുടെ നഗരം എന്നറിയപ്പെട്ടിരുന്ന ഡെൽഹിയിലെ ഒരു  പ്രധാന വീഥിയായിരുന്നു ചാന്ദ്നി  ചൌക്ക് .
ഇതിന്റെ ആദ്യ പേര് ഷാ ജഹനാബാദ് എന്നായിരുന്നു.
ചുവരുകളുടെ നഗരത്തിന്റെ ഭാഗമായിരുന്ന ഡെൽഹിയിൽ ചുവപ്പു കോട്ടയും ഉൾപ്പെട്ടിരുന്നു.
ഇത് സ്ഥാപിച്ചത് 1650 AD യിൽ മുഗൾ രാജാവായിരുന്ന ഷാജഹാൻ ആയിർന്നു.
ഇതിന്റെ രൂപകല്പന നടത്തിയത് അദ്ദേഹത്തിന്റെ  മകളായിരുന്ന ജഹനാര ബേഗം സാഹിബ് ആയിരുന്നു.
ചുവരുകളുടെ നഗരത്തിന്റെ നടുവിലൂടെ ആണ് ചാന്ദിനി  ചൌക്ക് പോകുന്നത്.
ചുവപ്പു കോട്ടയുടെ ലാഹോരി ദർവാസ യിലൂടെ തുടങ്ങി ഫത്തേപുരി മസ്ജിദിൽ അവസാനിക്കുന്നു.
ഇതിന്റെ ആദ്യകാലത്തെ  പ്രധാന മൂന്ന് മാർഗങ്ങൾ താഴെപറയുന്നവ ആണ്.
ലാഹോരി ദർവാസ മുതൽ ചൌക്ക് കോത്ത്‌വാലി (ഗുരദ്വാര ശിശ് ഗഞ്ചിനടുത്ത്) വരെ.
: ഇതിന്റെ ആദ്യപേര് ഉർദു ബസാർ എന്നായിരുന്നു.
ചൌക്ക് കോത്ത്‌വാലി മുതൽ ചാന്ദ്നി  ചൌക്ക് വരെ : ഇതിന്റെ ആദ്യ പേര് ജോഹ്‌രി ബസാർ എന്നായിരുന്നു.
ചാന്ദ്നി ചൌക്ക് എന്ന പേര് ആദ്യം അവിടെയുണ്ടായിരുന്ന ഒരു കുളത്തിനെ കുറിച്ചായിരുന്നു.
ഇതിൽ രാത്രി ചന്ദ്രന്റെ നിലാവ് പ്രതിഫലിക്കുമായിരുന്നു.
ഇതിനെ നീക്കി പിന്നീട് ഇവിടെ ഒരു ഘടികാരമന്ദിരം സ്ഥാപിക്കപ്പെട്ടു.
പക്ഷേ ഇത് പിന്നീട് 1960 ൽ നശിപ്പിക്കപ്പെട്ടു.
ചാന്ദ്നി  ചൌക്ക്  മുതൽ ഫത്തേപുരി മസ്ജിദ് വരെ: ഇതിന്റെ ആദ്യ പേര് ഫത്തേപുരി ബസാർ എന്നായിരുന്നു.
ഈ വീഥിക്ക് ചാന്ദ്നി ചൌക്ക് എന്ന പേര് വരാൻ കാരണം ഇതിൽ രാത്രി നിലാവിന്റെ പ്രതിഫലനം കൊണ്ടാണ്.
ഇന്ത്യയിലെ പഴയതും തിരക്കുള്ളതുമായ ഒരു മാർക്കറ്റാണ് ചാന്ദ്നി ചൌക്ക്.
1863-67 കാലഘട്ടത്തിൽ ചാന്ദിനി ചൌക്ക്.
ഇന്ന് ചാന്ദ്നി ചൌക്ക് വളരെ തിരക്കുള്ളതാണെങ്കിലും അതിന്റെ  ചരിത്രപരമായ പ്രാധാന്യം നിലനിർത്തുന്നു.
ഇവിടുത്തെ വീഥികളും കെട്ടിടങ്ങളും താഴെ പറയുന്ന പദങ്ങളാൽ അറിയപ്പെടുന്നു.
ഹവേലി : ഒരു വലിയ കെട്ടിടം.
ഒരു ഹവേലിയിൽ ഒരു വലിയ മുറ്റവും ചുറ്റും നാലു  കെട്ടിടവും ഉണ്ട്.
കുച്ച : വീടുകളുടെ ഒരു വിഭാഗം.
വീടുകളുടെ ഒരു ഭാ‍ഗം കടയായി ഉപയോഗിക്കുന്നു.
കത്ര: പണിക്കാരുടെ ഒരു പ്രത്യേക വിഭാഗം.
അവർ ഒരുമിച്ച് താമസിക്കുന്ന സ്ഥലം അറിയപ്പെടുന്ന പേര്.
ചുരുക്കത്തിൽ ഗുരുധ്വാര ശിശ് ഗഞ്ച സാഹിബ്
ചാന്ദ്നി ചൌക്ക് എന്ന സ്ഥലം ചരിത്ര പ്രാധാ‍ന്യമുള്ള ഷാഹജഹാനബാദ് എന്ന സ്ഥലത്താണ് സ്ഥിതി ചെയ്യുന്നത്.
ചുവപ്പ് കോ‍ട്ട മുതൽ ഫത്തേപുരി മസ്ജിദ് വരെ ഉള സ്ഥലമാണ് ഇത്.
ഈ വീതിയിലെ രണ്ടൂവശത്തും പഴയകാലത്തെ കെട്ടീടങ്ങളും വീടുകളും സ്ഥിതി ചെയ്യുന്നു.
1944 ൽ സ്ഥാപിക്കപ്പെട്ട ജുമാ മസ്ജിദ് ഇവിടെ സ്ഥിതി ചെയ്യുന്നു.
ചുവപ്പുകോട്ടയിൽ നിന്ന് തുടങ്ങുന്ന ചാന്ദ്നി ചൌക്ക് വീഥിയിൽ താഴെപ്പറയുന്നവ സ്ഥിതി ചെയ്യുന്നു.
ശ്രീ ദിഗംബർ ജെയിൻ ലാൽ മന്ദിർ : 1656 ൽ സ്ഥാപിക്കപ്പെട്ടത്.
ഹിന്ദു ഗൌരി ശങ്കർ അമ്പലം: 1761 സ്ഥാപിക്കപ്പെട്ടത്.
സെന്റ്രൽ ബാപ്റ്റിസ്റ്റ് ചർച്ച് : 1814 ൽ സ്ഥാപിക്കപ്പെട്ടത്.
ഗുരുധ്വാര ശിശ് ഗഞ്ച സാഹിബ്: 1783 ൽ അനുവാദം ലഭിച്ച സ്ഥാപിക്കപ്പെട്ട ഈ സിഖ് മത ആരാധാനാലയ കേന്ദ്രം സിഖ് മത നേതാവായിരുന്ന ഗുരു തേഗ് ബഹാ‍ാദൂർ ന്റെ പേരിലുള്ളതാണ്.
മുസ്ലിം സുനഹരി മസ്ജിദ് : 1721 ൽ സ്താപിക്കപ്പെട്ടത്.
മുസ്ലിം ഫത്തേപുരി മസ്ജിദ്: 1650 ൽ സ്ഥാപിക്കപ്പെട്ടത്.
ചാന്ദ്നി ചൌക്ക് അവിടെയുള്ള വിവിധ മാർക്കറ്റുകളാൽ പ്രസിദ്ധമാണ്.
ഇന്ത്യയുടെ തനതായ ഭക്ഷണത്തിനും, മധുരപലഹാരങ്ങൾക്കും, സാരികൾക്കും ചാന്ദ്നി ചൌക്ക് വളരെ പ്രസിദ്ധമാണ്.
1000 ലധികം മധുരങ്ങൾ ചാന്ദ്നി ചൌക്കിൽ ഉണ്ടെന്നാണ് പറയപ്പെടുന്നത്.
ചാന്ദിനി ചൌക്കിൽ അനേകം ചെറിയ വീഥികൾ ഉണ്ട്.
ഇവിടെ പലതരത്തിലുള്ള വിലപ്പനക്കാർ ഉണ്ട്.
പുസ്തകങ്ങൾ, വസ്ത്രങ്ങൾ, ചെരിപ്പുകൾ, തുകൽ ഉൽപ്പന്നങ്ങൾ, ഇലക്ട്രോണിക് ഉൽപ്പന്നങ്ങൾ, എന്നിവക്കൊക്കെ പ്രത്യേകം വീഥികൾ ഉണ്ട്.
ഇവിടുത്തെ മധുരപലഹാരങ്ങൾ ഡെൽഹിയുടനീളം പ്രസിദ്ധമാണ്.
ഹൽദിറാം എന്ന മധുരപലഹാര കടകളുടെ യഥാർഥ സ്ഥലം ഇവിടെ ആണെന്ന് പറയപ്പെടൂന്നു.
പറാട്ടേ വാലി ഗലി: പറാട്ടകൾ പ്രസിദ്ധം
ഡെൽഹിയിലെ  പല പ്രധാന ഭക്ഷണ ശാലകളുടെ എല്ലാം ഉറവിടം ചാന്ദിനി ചൌക്ക് ആണ്.
ഇതിൽ  പ്രധാനം ചിലത് ഇവയാണ്.
ഘണ്ടേവാല : 1790 ൽ സ്താപിക്കപ്പെട്ടത്.
നടരാജാസ് ദഹിവാല: 1940 ൽ തുടങ്ങിയത്.
കൻ‌വർജി ഭഗീരത്മൽ :  19ആം നൂറ്റാണ്ടിന്റെ പകുതിയിൽ സ്താപിക്കപ്പെട്ടൂ.
ചാട്ട്വാല : 1923 ൽ സ്ഥാപിക്കപ്പെട്ടത്.
ബികാനേർ മധുരക്കട: ഗിയാനിജി കാ ഫലൂഡ: പറാട്ടേ വാലി ഗലി: പറാട്ടകൾക്കു പ്രസിദ്ധം 1875 മുതൽ മേഘ്‌രാജ് സൺസ് : സംസ്കാരം
2001 ൽ ഇറങ്ങിയ പ്രമുഖ ബോളിവുഡ് ചിത്രമായ കഭി ഖുശി കഭി ഗം എന്ന ചിത്രത്തിന്റെ പ്രധാന ഭാഗങ്ങൾ  ചിത്രീകരിച്ചത് ഇവിടെയാണ്.
ചാന്ദിനി ചൌക്കിനെ കുറിച്ച് ഈ   ചിത്രത്തിൽ പ്രസിദ്ധമായ ഒരു ചൊല്ലുണ്ട്.
ഹിന്ദി: चंदू के चाचा ने चंदू की चाची को चाँदनी चौक में चाँदनी रात में चाँदी के चम्मच से चटनी चटाई
ഉർദു: چندو کے چاچا نے چندو کی چاچی کو چاندنی چوک میں چاندنی رات میں چاندی کے چمچ سے چٹنی چٹائی
ഇംഗ്ലീഷ് (റോമൻ ലിപ്യന്തരം): Chandu ke chacha ne Chandu ki chachi ko Chandni Chowk mein Chandni raat mein Chaandi ke chamach se Chatni chatayi
ഇവിടുത്തെ ഘടികാര മന്ദിരത്തെ കുറിച്ചുള ഒരു പ്രമുഖ ചൊല്ല് താഴെ പറയുന്നു.
ഹിന്ദി: घंटाघर की चार घड़ी चारों में ज़ंजीर पड़ी, जब भी घंटा बजता था खड़ा मुसाफिर हंसता था।
झन्डे से आई आवाज़ इंक़लाब ज़िन्दाबाद
ഉർദു: گھنٹہ گھر کی چار گھڑی چاروں زنجیر پڑی جب بھی گھنٹہ بجتا تھا کھڑا مسافر ہنستا تھا جھنڈے سے آئی آواز انقلاب زندہ باد Wikimedia Commons has media related to Chandni Chowk .
അവലംബം ↑ Encyclopaedic Survey of Islamic Culture: Growth Development
By Mohamed Taher, Anmol Publications, 1998 ↑ http://www.imagesofasia.com/html/india/chandni-chowk.html Archived 2008-10-13 at the Wayback Machine .
Old Delhi Clock Tower built in 1857 ↑ http://www.hindu.com/mp/2007/03/26/stories/2007032600070200.htm Archived 2008-12-12 at the Wayback Machine .
The mystique of clock towers ↑ ↑ Chandni Chowk Scenes from 1814-1876 ↑ https://web.archive.org/web/20071118150017/http://www.chandnichowk.com/landmark2.htm The Havelis, Kuchas and Katras of Chandni Chowk ↑ http://www.tribuneindia.com/2002/20021110/spectrum/eat.htm Frozen paranthas posing a challenge to Paranthewali Gali fare പുറത്തേക്കുള്ള കണ്ണികൾ Chandni Chowk's website Archived 2004-06-10 at the Wayback Machine .
For travellers Small Description Archived 2008-01-16 at the Wayback Machine .
Detailed map of Shahjehanabad Archived 2011-07-21 at the Wayback Machine .
കൂപ്പർ റിവർ ബ്രിഡ്ജുകൾ
കൂപ്പർ റിവർ ബ്രിഡ്ജ് അമേരിക്കൻ ഐക്യനാടുകളിലെ സൗത്ത് കരോലൈന സംസ്ഥാനത്ത് ചാൾസ്റ്റൺ നഗരത്തിൽ കൂപ്പർ നദിക്ക് മുകളിലൂടെ ഗതാഗതം നടത്തുന്നതിനായി രൂപകൽപ്പന ചെയ്യപ്പെട്ട ഒരു ജോടി കാൻ്റിലിവർ ട്രസ് പാലങ്ങളായിരുന്നു.
ആദ്യത്തെ പാലം 1929-ലും രണ്ടാമത്തേത് 1966-ലും നഗരത്തിലെ ഗതാഗതക്കുരുക്ക് ഒഴിവാക്കാനായി തുറന്നു.
ഗ്രേസ് മെമ്മോറിയൽ ബ്രിഡ്ജ് രൂപകല്പന ചെയ്ത് നിർമ്മിച്ചത് കൂപ്പർ റിവർ ബ്രിഡ്ജ്, Inc എന്നറിയപ്പെടുന്ന ഒരു സ്വകാര്യ കമ്പനിയാണ്, കൂടാതെ പിയർമാൻ പാലം രൂപകൽപ്പന ചെയ്തത് എച്ച്എൻടിബി കോർപ്പറേഷനും നിർമ്മിച്ചത് SCDOT കമ്പനിയുമാണ്.
ഗ്രേസ് മെമ്മോറിയൽ ബ്രിഡ്ജ് രണ്ട് ഇടുങ്ങിയ 10-അടി (3.0 മീറ്റർ) നീളമുള്ള പാതകൾ വഹിക്കുന്നു.
രണ്ടാമത്തെ കാൻ്റിലിവറിൻ്റെ മെയിൻസ്പാൻ ലോകത്തിലെ ഏറ്റവും നീളം കൂടിയ പന്ത്രണ്ടാമത്തേത് ആയിരുന്നു.
ഈ ഘടനയുടെ ആകെ നീളം ഏകദേശം 2.7 മൈൽ (4.3 കി.മീ) ആയിരുന്നു.
6 മില്യൺ ഡോളർ ചെലവിൽ 17 മാസത്തെ നിർമ്മാണത്തിന് ശേഷം, ലോകമെമ്പാടുമുള്ള സന്ദർശകരെ ആകർഷിച്ച ഇത് മൂന്ന് ദിവസത്തെ ആഘോഷത്തോടെയാണ് തുറന്നത്.
എഞ്ചിനീയർമാരും വിമർശകരും അതുല്യമായ ഈ ഘടനയെക്കുറിച്ച് വർണ്ണാഭമായ വിവരണങ്ങൾ നടത്തി, "ആദ്യത്തെ റോളർ-കോസ്റ്റർ പാലം" എന്ന് കണക്കാക്കിയ ഇത് "കുത്തനെയുള്ള പ്രവേശനം, അതിശയകരമായ ഉയരം, തീരെ ഇടുങ്ങിയ വീതി, മുക്കിലെ മൂർച്ചയുള്ള വളവ് എന്നിവ വാഹനമോടിക്കുന്നവരെ ആവേശം കൊള്ളിക്കുകയും ഉദ്വേഗഭരിതരാക്കുകയും ചെയ്യുന്നു."
പിയർമാൻ പാലത്തിൽ ഗതാഗതത്തിനായി മൂന്ന് വീതിയേറിയ പാതകളും യുഎസ് 17 നോർത്ത്ബൗണ്ട് ട്രാഫിക്കിനെ വഹിക്കുന്ന രണ്ട് പാതകളും തെക്കോട്ട് ഗതാഗതം നടത്തുന്ന ഒരു പാതയും ഉൾപ്പെടുന്നു.
ഹാരി എഫ്. ബാർക്കർഡിംഗ്, ചാൾസ് ആർ. അലൻ എന്നിവരുടെ നേതൃത്വത്തിലുള്ള ഒരു കൂട്ടം വ്യവസായികൾ , 1926 ജൂണിൽ കൂപ്പർ നദിക്ക് കുറുകെ ഒരു ഉരുക്ക് പാലം നിർമ്മിക്കുകയെന്ന ലക്ഷ്യത്തോടെ സംസ്ഥാനത്ത് നിന്ന് ഒരു ചാർട്ടർ നേടാനുള്ള പദ്ധതികൾ പ്രഖ്യാപിച്ചു.
ചാൾസ്റ്റൺ മേയർ തോമസ് സ്റ്റോണി ഉൾപ്പെടെയുള്ള ചില പൗര പ്രമുഖർ ചാൾസ്റ്റൺ സ്കൈലൈനിനെ ഒരു പാലം മറയ്ക്കുമെന്ന് ഭയപ്പെട്ടിരുന്നുവെങ്കിലും പലരും ഒരു യഥാർത്ഥ ആവശ്യമായി ഇതിനെ തിരിച്ചറിഞ്ഞു.
ആദ്യം തയ്യാറാക്കിയ മോഡൽ സോട്ടിൽ നിർദ്ദേശിച്ചതുപോലെ തന്നെയായിരുന്നവെങ്കിലും ഇത് ഒരു റെയിൽറോഡിന് പകരം കാറുകൾക്കായി രൂപകൽപ്പന ചെയ്തതായിരുന്നു.
ഷിപ്പിംഗ് വ്യവസായത്തിൽ നിന്നും  എതിർപ്പുകൾ ഉയർന്നതിനാൽ അടുത്ത പ്ലാൻ യഥാർത്ഥത്തിൽ ഒരു ടണൽ-ബ്രിഡ്ജ് കോമ്പിനേഷനാണ് ആവശ്യപ്പെട്ടത് - ചാൾസ്റ്റൺ വാട്ടർഫ്രണ്ടിൽ നിന്ന് ആരംഭിക്കുകയും, ഷിപ്പിംഗ് ചാനലിന് താഴെയായി പോകുന്നതുമായ ഇത്, കാസിൽ പിങ്ക്‌നിയിൽ നിന്ന് വെള്ളത്തിന് മുകളിലൂടെ ഇപ്പോഴത്തെ പാട്രിയറ്റ് പോയിൻ്റിലേയ്ക്ക് തുടരുന്ന വിധമായിരുന്നു.
ഇത് ചെലവ് കുറഞ്ഞതാണെന്നും പിന്നീട് കണ്ടെത്തി.
1926 ജൂൺ 7-ന് ആഷ്മീഡ് എഫ്. പ്രിങ്കിൾ ആദ്യത്തെ പ്രസിഡൻ്റായി ഈ സംഘം കൂപ്പർ റിവർ ബ്രിഡ്ജ്, Inc. എന്ന കമ്പനി രൂപീകരിച്ചു.
സംസ്ഥാനത്തിനുള്ളിലും അന്തർസംസ്ഥാനത്തിനും കുറുകെയുള്ള പാലങ്ങൾ വാങ്ങുക, വാടകയ്ക്ക് എടുക്കുക, പാട്ടത്തിന് നൽകുക അല്ലെങ്കിൽ നിർമ്മിക്കുക,  ഏറ്റെടുക്കുക.
, കൂടാതെ അത്തരം പാലങ്ങളിലൂടെ കടന്നുപോകുന്നതിനും അതിൽ പ്രവേശിക്കുന്നതിനും ടോൾ ഈടാക്കുക തുടങ്ങിയ നിർദ്ദേശങ്ങളോടെ  1926 ജൂൺ 8-ന്, സംസ്ഥാനം പുതിയ കമ്പനിക്ക് ഒരു ചാർട്ടർ നൽകി.
നാല് എഞ്ചിനീയറിംഗ്, കൺസ്ട്രക്ഷൻ കമ്പനികളുടെ കൺസോർഷ്യമാണ് ഇത് നിർമ്മിച്ചത്.
പതിനേഴു മാസം നിർമ്മാണം നീണ്ടുനിന്ന ഈ  പാലത്തിൻ്റെ അവസാന ചെലവ് ആറ് ദശലക്ഷം ഡോളറായിരുന്നു.
1929 ഓഗസ്റ്റ് 8-ന് ഉച്ചയ്ക്ക് 1.12-നാണ് പാലത്തിൻ്റെ ഉത്ഘാടന ചടങ്ങ് കേണൽ ജെയിംസ് ആംസ്ട്രോങ്ങിൻ്റെ.
നേതൃത്വത്തിൽ ആരംഭിച്ചു.
30,000 നും 50,000 നും ഇടയിൽ ആളുകൾ പാലത്തിലൂടെ ആദ്യ ദിവസം തന്നെ കടന്നുപോയി.
കൂപ്പർ റിവർ ബ്രിഡ്ജ്, inc എന്ന സ്വകാര്യ കമ്പനിയുടെ ഉടമസ്ഥതയിലായിരുന്നു പാലം.
കൂപ്പർ റിവർ ബ്രിഡ്ജ് എന്ന് പേരു നിശ്ചയിച്ചിരുന്ന പാലം 6 മില്യൺ ഡോളർ ചെലവായ പാലത്തിന്, കൂടാതെ രണ്ട് 10 അടി (3.0 മീറ്റർ) പാതകളും ഉണ്ടായിരുന്നു.
നാല് മണിക്കൂർ സൗജന്യ സേവനത്തിന് ശേഷം ടോൾ സംവിധാനം നടപ്പിലാക്കുകയും ഒരു കാറിനും ഡ്രൈവർക്കും അമ്പത് സെൻ്റും അധിക യാത്രക്കാരന് പതിനഞ്ച് സെൻ്റുമായി നിശ്ചയിക്കുകയും ചെയ്തു.
1929-ൽ സൗത്ത് കരോലിന ഹൈവേ 40 പാലത്തിന് മുകളിലൂടെ കടന്നുപോയി.
കടപ്പത്ര പ്രകാരമുള്ള ബാധ്യത തീർക്കാനുള്ള ഫണ്ട് ടോളിൽ നിന്ന് ലഭിക്കുമെന്ന് പ്രതീക്ഷിച്ചിരുന്നുവെങ്കിലും  ആറാഴ്ചത്തെ സർവീസ് കഴിഞ്ഞിട്ടും വേണ്ടത്ര യാത്രക്കാർ പാലം ഉപയോഗിക്കാത്തതിനാൽ പാലത്തിൻറെ നിലനിൽപ്പ് ചോദ്യം ചെയ്യപ്പെട്ടു.
തൽഫലമായി, 1929 സെപ്തംബർ 20-ന്  നികുതികളിലെ കൃത്യവിലോപം ഇത് വിൽപ്പനയ്‌ക്കായി വയ്ക്കുന്നതിന് കാരണമായി.
1931-ൽ, യു.എസ് 701 പാത പാലത്തിന് മുകളിലൂടെ കടന്നുപോയി.
1933 ആയപ്പോഴേക്കും സൗത്ത് കരോലിന ഹൈവേ 40 കടന്നുപോകുന്ന പാലം എന്ന പദവി പാലത്തിൽ നിന്ന് നീക്കം ചെയ്യപ്പെട്ടു.
സാമ്പത്തിക വീക്ഷണകോണിൽ നിന്ന് നോക്കുമ്പോൾ ഈ പാലം ഒരു പരാജയമായിരുന്നു.
പാലത്തിൻ്റെ നിർമ്മാണത്തിനായി പണം കടം നൽകിയ ഷിക്കാഗോ ബാങ്കർമാർ 1932 നവംബറിൽ ബോണ്ടുകളുടെ പലിശ നിരക്ക് ആറിൽ നിന്ന് രണ്ട് ശതമാനമായി കുറയ്ക്കാൻ നിർദ്ദേശിച്ചത് അവരുടെ താൽപ്പര്യങ്ങൾ സംരക്ഷിക്കാൻ ശ്രമിക്കുന്ന ബോണ്ട് ഹോൾഡർമാരിൽ നിന്നുള്ള ഒരു വ്യവഹാരത്തിന് കാരണമായി.
കൂപ്പർ റിവർ ബ്രിഡ്ജ് കോർപ്പറേഷൻ നികുതി പ്രശ്‌നങ്ങളുമായി പോരാടുന്നത് തുടർന്നു, പക്ഷേ ഒടുവിൽ 1932 ലും 1934 ലും അവരുടെ വിലയിരുത്തലുകൾ നഗരത്തെയും കൗണ്ടിയെയും ബോധ്യപ്പെടുത്തുന്നതിൽ അവർ വിജയിച്ചു.
1935-ൽ, യുഎസ് 17 പാത ഒരു വലിയ വിപുലീകരണ പദ്ധതിക്ക് ശേഷം പാലത്തിന് മുകളിലൂടെ കടന്നുപോയി.
1936-ൽ, കൂപ്പർ റിവർ ബ്രിഡ്ജ്, Inc, 487,879 ഡോളറിൻ്റെ കമ്മി ചൂണ്ടിക്കാട്ടുകയും, തുടക്കത്തിൽ തന്നെ സാമ്പത്തിക പ്രശ്‌നങ്ങൾ നേരിട്ടതിനെത്തുടർന്ന് പാപ്പരത്വ നിയമങ്ങൾ പ്രകാരം കമ്പനിയുടെ പുനഃസംഘടനയ്ക്കായി കേസ് ഫയൽ ചെയ്യുകയും ചെയ്തു.
1930 കളിൽ തന്നെ, സംസ്ഥാന ഗതാഗത ഉദ്യോഗസ്ഥർ കൂപ്പർ നദിയ്ക്കു മുകളിലെ പാലം വാങ്ങുന്നതിനുള്ള ആശയം ചർച്ച ചെയ്യുകയായിരുന്നു.
എന്നാൽ ചർച്ചകൾ സംവാദത്തിലേക്ക് വഴിമാറി.
സാമ്പത്തിക വികസനത്തിനും ടൂറിസത്തിനും പ്രാദേശിക വളർച്ചയ്ക്കും തടസ്സമാണെന്ന് കണക്കാക്കിയ പ്രദേശവാസികൾക്ക് പാലത്തിലെ ടോളുകൾ ഇഷ്ടപ്പെട്ടില്ല.
1933-ൽ മേയർ മേബാങ്ക് പറഞ്ഞു, "ചാൾസ്റ്റണിൻ്റെ മുഴുവൻ ഭാവിയും കൂപ്പർ നദിയുടെ പാലം ടോളുകളിൽനിന്ന് സ്വതന്ത്രമാക്കപ്പെടുന്നതിനെ ആശ്രയിച്ചിരിക്കുന്നു... ഒരു ടൂറിസ്റ്റ് നഗരമായി നമുക്ക് നിലനിൽക്കണമെങ്കിൽ ഈ പാലം ടോളുകളിൽനിന്ന് സ്വതന്ത്രമായിരിക്കണം."
കൗണ്ടി ഇടപെട്ട് 1941 സെപ്റ്റംബറിൽ $4,400,000-ന് പാലം വിലയ്ക്കു വാങ്ങി.
1942 ഫെബ്രുവരി 17 ന് പാലത്തിൽ ഇലക്ട്രിക്കൽ ലൈനുകൾ സ്ഥാപിക്കപ്പെട്ടു.
1943-ൽ ജോൺ പാട്രിക് ഗ്രേസ് മെമ്മോറിയൽ ബ്രിഡ്ജ് എന്ന പേരിൽ ഈ പാലം ഔദ്യോഗികമായി പ്രഖ്യാപിക്കപ്പെട്ടു.
1940-ൽ അന്തരിച്ച മുൻ മേയറും സ്രഷ്ടാവുമായ ജോൺ പാട്രിക് ഗ്രേസിൻ്റെ ബഹുമാനാർത്ഥമാണ് ഈ പേര് നൽകിയത്.
1945-ൽ, പാലം സൗത്ത് കരോലിന സംസ്ഥാനത്തിന് $4,150,000-ന് വിറ്റു.
അവലംബം ↑ ↑ ↑ ↑ https://www.ecsc.org/electric-cooperative-timeline ↑ https://mountpleasanthistorical.org/items/show/14
ഇറാൻ ഇംഗ്ലീഷ് വിലാസം https://ml.wikipedia.org/wiki/Iran ഇസ്‌ലാമിക്‌ റിപ്പബ്ലിക്ക്‌ ഓഫ്‌ ഇറാൻ ( ദേശീയ പതാക ) ( ദേശീയ ചിഹ്നം ) ഔദ്യോഗിക ഭാഷ‍ പേർഷ്യൻ തലസ്ഥാനം - ജനസംഖ്യ: ടെഹ്റാൻ 9,670,56 ( 1988 ) ഗവൺമെന്റ്‌ ഇസ്‌ലാമിക്‌ റിപബ്ലിക്ക്‌ പരമോന്നത നേതാവ്‌ ആയത്തുല്ലാ അലി ഖാം‌നി‌ഈ പ്രസിഡന്റ്‌ മസൂദ് പെസെഷ്‌കിയാൻ വിസ്തീർണ്ണം 1,648,195 കി.
² ജനസംഖ്യ ജനസാന്ദ്രത: 68,017,860 ( 2005 ) 41/കി.
² സ്വാതന്ത്ര്യ വർഷം 1979 മതങ്ങൾ ഷിയാ ഇസ്‌ലാം 89% സുന്നി ഇസ്‌ലാം 10% നാണയം റിയാൽ (Af) സമയ മേഖല UTC +3:30 ഇന്റർനെറ്റ്‌ സൂചിക .ir ടെലിഫോൺ കോഡ്‌ 98
ദക്ഷിണ പശ്ചിമേഷ്യയിലെ ഒരു ഇസ്‌ലാമിക രാഷ്ട്രമാണ് ഇറാൻ ( / aɪ ˈ r æ n / ) അഥവാ ഇസ്‌ലാമിക്‌ റിപ്പബ്ലിക് ഓഫ്‌ ഇറാൻ ( / ɪ ˈ r ɑː n / ⓘ ; പേർഷ്യൻ : Irān – ایران ‬ [ʔiːˈɾɑn] ⓘ )തലസ്ഥാനം ടെഹ്റാൻ ആണ്.
അതിരുകൾ: വടക്ക്‌: തുർക്‌മെനിസ്ഥാൻ , അസർബൈജാൻ , അർമേനിയ , കാസ്പിയൻ കടൽ , കിഴക്ക്‌: അഫ്ഘാനിസ്ഥാൻ , തെക്കുകിഴക്ക്‌: പാകിസ്താൻ , പടിഞ്ഞാർ: ഇറാഖ്‌ , വടക്കുപടിഞ്ഞാർ: തുർക്കി , തെക്ക്‌: പേർഷ്യൻ ഗൾഫ്‌ , ഗൾഫ്‌ ഓഫ്‌ ഒമാൻ , നിവാസികളിൽ 98 ശതമാനവും മുസ്‌ലിംകളാണ്‌ ബാക്കി ക്രൈസ്തവർ , ബഹായികൾ , സൊറോസ്ട്രിയർ .
ഔദ്യോഗിക ഭാഷ: പേർഷ്യൻ.
അറബി, ഇംഗ്ലീഷ്‌ എന്നീ ഭാഷകളും ജനങ്ങളുപയോഗിക്കുന്നു.
പേർഷ്യൻ, അസർബൈജാൻ, കുർദിഷ് (കുർദിസ്ഥാൻ), ലൂർ എന്നിവയാണ് ഏറ്റവും പ്രധാനപ്പെട്ട വംശീയ വിഭാഗങ്ങൾ.
ഇറാൻ കാർഷിക വ്യാവസായികരാഷ്ട്രമാണ്‌.
പ്രധാനപ്പെട്ട കൃഷിയിനങ്ങൾ ബാർലി, ഗോതമ്പ്‌, കരിമ്പ്‌, നെല്ല്, ഉള്ളി, തക്കാളി, ഉരുളക്കിഴങ്ങ്‌, ആപ്പിൾ, മുന്തിരി എന്നിവ.
ഈത്തപ്പഴം, തേയില, ബദാം എന്നിവയും കൃഷി ചെയ്യുന്നു.
പെട്രോളിയം, ഇരുമ്പ്‌, ഗന്ധകം, ചെമ്പ്‌, ക്രോമൈറ്റ്‌, കറുത്തീയം എന്നിവയാണ്‌ പ്രധാന ധാതുനിക്ഷേപങ്ങൾ.
എണ്ണ ഉൽപാദനത്തിൽ മുൻപന്തിയിലാണ്‌ ഇറാൻ.
വസ്ത്രനിർമ്മാണം, പഞ്ചസാര, മാർബിൾ, സ്ഫടികം, സിമന്റ്‌ തുടങ്ങിയവ മുഖ്യ വ്യവസായങ്ങളാണ്‌.
പെട്രോ കെമിക്കൽസ്‌, ലിക്വിഡ്‌ ഗ്യാസ്‌, വൈദ്യുതിനിലയങ്ങൾ, ഡാം നിർമ്മാണം എന്നീ രംഗങ്ങളിലും ശ്രദ്ധയൂന്നുന്നു.
പെട്രോളിയവും പരവതാനിയുമാണ്‌ പ്രധാന കയറ്റുമതിയിനങ്ങൾ.
സൊറോസ്ട്രിയരുടെ വിശുദ്ധഗ്രന്ഥമായ അവെസ്തയിൽ പരാമർശിക്കപ്പെടുന്ന, അവരുടെ ആദ്യകാല ആവാസപ്രദേശത്തിന്റെ പേരായ ആര്യാനാം വജേഹ് ( ആര്യന്മാരുടെ നാട്) എന്ന പേര്‌ മദ്ധ്യകാല പേർഷ്യൻ ഭാഷയിൽ എറാൻ വേജ് ആയി മാറുകയും ചെയ്തു.
ഇതിൽ നിന്നാണ്‌ ഇറാൻ എന്ന വാക്ക് ഉരുത്തിരിഞ്ഞു വന്നത് .
ആദ്യകാലങ്ങളിൽ എറാൻ അഥവാ ഇറാൻ എന്നത് രാജ്യത്തെ സൂചിപ്പിക്കുന്നതിനു പകരം അവിടത്തെ നിവാസികളെ സൂചിപ്പിക്കുന്നതിനായിരുന്നു ഉപയോഗിച്ചിരുന്നത്.
ചരിത്രവും ഭരണക്രമവും
സുദീർഘമായ ചരിത്രമുണ്ട് ഇറാന് .18000 വർഷം മുമ്പേ തന്നെ സ്ഥിരവാസികളായ ജനങ്ങളുടെ സംസ്കാരം ഇവിടുണ്ട്.
ബി.സി.                   ആറായിരത്തിനോട് അടുത്ത് നഗര സ്വഭാവമുള്ളതും കാർഷിക വൃത്തിക്ക് പ്രധാനമുള്ളതുമായ ഒരു സമൂഹം ഇറാനിൽ വികസിച്ചുവന്നു.
സാഗോസ് പർവ്വത മേഖല ലിൽ നിന്നും ലഭിച്ച 7000 വർഷം പഴക്കമുള്ള വീഞ്ഞു ഭരണികൾ അമേരിക്കയിലെ പെൻസിൽവാനിയ സർവ്വകലാശാലയിൽ സുക്ഷിച്ച് വച്ചിട്ടുണ്ട്.
നൂറ്റാണ്ടുകൾക്ക് മുമ്പ് നിരവധി രാജവംശങ്ങൾ ഇറാനിൽ ഭരണം നടത്തി.
അയ്യായിരം കൊല്ലം മുമ്പ് സെമിറ്റിക്കുകളാല്ലാത്ത എലാമെറ്റുകൾ, ജിറോഫ്റ്റുകൾ തുടങ്ങിയ വംശങ്ങൾ ഇവിടെ രാഷ്ട്രങ്ങൾ സ്ഥാപിച്ചു.
രണ്ടാം സഹസ്രാബ്ദത്തിന്റെ അവസാനത്തിൽ മധേഷ്യയിൽ നിന്നും ആര്യ ഗോത്രങ്ങൾ ഇറാനിലേക്ക് പ്രവേശിച്ചു തുടങ്ങി.
അറബികൾ, മംഗോളിയർ, ബ്രിട്ടീഷുകാർ, റഷ്യക്കാർ തുടങ്ങിയ വ്യത്യസ്ത ശക്തികൾ ഇറാനിൽ പ്രവേശിക്കുകയും തങ്ങളുടെ ഭരണം അടിച്ചേൽപ്പിക്കുകയും ചെയ്തു .
ബി.സി. 559 മുതൽ 330 വരെ നിലനിന്ന അക്കേമിനിദ് രാജവംശമാണ് ഇറാനിൽ പൂർണ്ണമായതും അർത്ഥവത്തയായ  സാമ്രാജ്യം സ്ഥാപിച്ചത്.
ചെറിയനാടുകളെയും  ഗോത്രങ്ങളെയും കൂട്ടിയിണക്കി  മഹാനായ സൈറസാണ്  അക്കേമിനിട്ട് സാമ്രാജ്യത്തിന് അടിത്തറയിട്ടത്.
ബാബിലോണിയയും സിറിയയും ഏഷ്യ മൈനറും ഉൾപ്പെടെ വിശാലമായിരുന്നു  അത്.
ബി.സി 330-ൽ ബാബിഡോണിയയിലെ അലക്സാൻഡർ  പേർഷ്യ പിടിച്ചടക്കി.
അലക്സാണ്ടറിനു ശേഷം അദ്ദേഹത്തിന്റെ സൈന്യാധിപൻ സെല്യൂക്കസ് ആണ് പേർഷ്യ സാമ്രാജ്യം ഭരിച്ചത്.
സെല്യൂസിദ് രാജ വംശത്തെ പിന്നീട് പാർഥിയൻമാർ കീഴടക്കി.
എ.ഡി 224  -ൽ പാർഥിപൻമാരെ തോൽപ്പിച്ച് അർദാഷിർ സസ്സാനിയൻ സാമ്രാജ്യം സ്ഥാപിച്ചു.
എ.ഡി. 631-41 - ൽ മുസ്ലീം അറബികൾ സസ്സാനിയൻ സാമ്രാജ്യത്തെ കീഴടക്കി.
ഇതോടെ സൊരാഷ്ട്ര മതത്തിന്റെ സ്ഥാനത്ത് ഇസ്ലാം പ്രചരിച്ചു.
ഉമയ്യദ് ,അബ്ബാസിന് വംശങ്ങളിലെ ഖനീഫമാരാണ് തുടർന്ന് പേർഷ്യ ഭരിച്ചത്.
ബാഗ്ദാദ് ആയിരുന്നു തലസ്ഥാനം.
അബാസിദ് ഖലീഫമാരുടെ ശക്തി ക്ഷയിക്കാൻ തുടങ്ങിയതോടെ പേർഷ്യയിലെ പല പ്രശങ്ങൾ  കേന്ദ്രമാക്കി ഒട്ടേറെ രാജ വംശങ്ങൾ ഉയർന്നു വന്നു.
തഹീറിന്ദുകൾ  (820-872)    സഫറിദുകൾ (867- 903) സമാനിദുകൾ (875-1005) തുടങ്ങിയവയാരുന്നു പ്രമുഖർ.
സമാനിദുകളുടെ സാമ്രാജ്യം ഇന്ത്യ വരെ നീണ്ടിരുന്നു.
962 ൽ സമാനിദുകളുടെ ഗവർണർമാരിൽ ഒരാളായിരുന്ന അടിമ വംശക്കാരൻ ഗസ്നവിദ് വംശം സ്ഥാപിച്ചു.1186 വരെ  ഇത് നിലനിന്നു.
ശേഷം സെൽജുക് എന്നതുർക്കി വിഭാഗം ഗസ്നവിദുകളെ ആക്രമിച്ചു.
തുഗ്രിൽ ബേഗായിരുന്നു നേതാവ്.
1055 ൽ ബാഗ്ദാദിലെ   ഖലീഫ കിഴക്കിന്റെ രാജാവായി തുഗ്രിൽ ബേഗിനെ അംഗീകരിച്ചു.
അദ്ദേഹത്തിന്റെ പിൻഗാമി മാലിക് ഷായുടെ ഭരണകാലത്ത് (1072-10 92) പേർഷ്യ ശാസ്ത്രത്തിലും കലയിലും മുന്നേറി.
കവിയും ശാസ്ത്രജ്ഞനുമായ ഒമർ ഖയ്യാം തന്റെ ജ്യോതിശാസ്ത്ര പരീക്ഷണങ്ങൾ നടത്തിയത് മാലിക് ഷാസ്ഥാപിച്ച വാനനിരീക്ഷണ കേന്ദ്രത്തിലായിരുന്നു.
1380-ൽ മധ്യേഷ്യൻ രാജാവ് ത്രിമൂർ പേർഷ്യ കീഴടക്കി.
പിന്നീട്  പേർഷ്യ മോചിതമായത് സഫാ വoശത്തിന്റെ ഭരണ കാലഘട്ടത്തിലാണ് (1502 - 1736) 1736 - ൽ നാദിർഷാ സഫാ വിദുകളെ  തോൽപിച്ച് ആധിപത്യമുറപ്പിച്ചു.
1747 വരെ നാദിർഷാ ഭരണം നടത്തി .1795-ൽ ഖജാർവംശത്തിന്റെ കീഴിലായി 1925 വരെ ഇവർ ഭരണം നടത്തി.
തലസ്ഥാനം ടെഹ്റാനിലേക്ക് മാറ്റിയത് ഖജാറുകളാണ്.
17 -)0 നൂറ്റാണ്ടു മുതൽ യുറോപ്യൻ സാ മ്രാജ്യശക്തികളായ പോർച്ചുഗൽ, ബ്രിട്ടൺ,  റഷ്യ, ഫ്രാൻസ് എന്നിവയെല്ലാം പേർഷ്യയിൽ സാമ്രാജ്യത്തിന്റെ പല ഭാഗങ്ങളിൽ സ്വാധീനമുറപ്പിക്കാൻ ശ്രമിച്ചു ഇൻഡ്യൻ ഉപഭൂഖണ്ഡത്തിൽ നിന്ന് അഫ്ഗാനിസ്ഥാനിലൂടെ മധ്യേഷ്യയിലും ഇറാനിലും കടന്നുകയറി ബ്രിട്ടണും,  മധേഷ്യയിലൂടെ ഇറാനിലേക്കും അഫ്ഗാനിസ്ഥാനിലേക്കും നീങ്ങുവാൻ  റഷ്യൻ സാമ്രാജ്യവും ശ്രമിച്ചു.1801-28 കാലം കൊണ്ട് ജോർജിയ ,ആർമീനിയ എന്നീ   പ്രദേശങ്ങൾ റഷ്യ കരസ്ഥമാക്കി.
അഫ്ഗാനിസ്ഥാനിലെ ഹെറാത്ത് മേഖലക്കു വേണ്ടി ബ്രിട്ടണും പേർഷ്യയും തമ്മിൽ യുദ്ധമുണ്ടായി.
പേർഷ്യ റഷ്യക്കും ബ്രിട്ടണുമായി ഒട്ടേറെ പ്രാവശ്യകൾ അടിയറവ് വയ്ക്കേണ്ടി വന്നു.
1905-ൽ ബജാർ ഭരണാധികാരിയായ ഷായ്ക്കെതിരെ ഭരണഘടനയ്ക്കു വേണ്ടിയുള്ള സമരം വിജയിച്ചതോടെയാണ് ആണ് ഇറാന്റെ ആധുനിക യുഗം ആരംഭിക്കുന്നത്‌  1906 രാജ്യത്ത്   ചെറിയ തോതിൽ ഭരണഘടന നിലവിൽ വന്നു.
1906ഒക്ടോബർ 7 ന് ആദ്യ പാർലമെന്റ്(മജ്ലിസ് ) നിലവിൽ വന്നു.
1908-ൽ ബ്രിട്ടീഷ്  ഗവേഷകർ ഇറാനിൽ എണ്ണ കണ്ടെത്തി.
ആംഗ്ലോ-ഇറാനിയൻ ഓയിൽ കമ്പനിയായിരുന്നു എണ്ണ ഖനനം കുത്തകയെടുത്തത് .
ഒന്നാം ലോകമഹായുദ്ധകാലത്ത് ബ്രിട്ടനും റഷ്യയും രണ്ടു വശങ്ങളിൽ നിന്നും ഇറാനിൽ പ്രവേശിച്ചു.
കമ്യൂണിസ്റ്റ് വിപ്ലവത്തിന് ശേഷം സോവിയറ്റ് യൂണിയനായി മാറിയ റഷ്യ 1921 പിൻവാങ്ങിയതോടെ ബ്രിട്ടീഷ് നിയന്ത്രണം  ശക്തമായി.1925 ബ്രിട്ടന്റെ രഹസ്യ സഹായത്താൽ  പട്ടാള ഓഫീസറായ റിസാ ഖാൻ സർക്കാരിനെ അട്ടിമറിച്ച് അധികാരത്തിലെത്തി.
പിന്നീട് അദ്ദേഹം റിസാഷാ പഹ് ലവി എന്ന പേര് സ്വീകരിച്ചു.
പഹ് ലവി രാജവംശത്തിന് തുടക്കമിട്ടു.
പാശ്ചാത്യരുടെ എണ്ണ ആവശ്യങ്ങൾക്ക് ഇറാൻ കീഴ്പെടുകയും ചെയ്തു.
1935-ൽ രാജ്യത്തിന്റെ പേര് പേ ർ ഷ്യ എന്നത് മാറ്റി ഇറാൻ എന്നാക്കി.
' പഹ്‌ലവി ഭരണത്തോടു കൂടിയാണ്‌.
തുർക്കിയിലെ കമാൽ അത്താ തുർക്കിനെ മാതൃകയാക്കിയ രിസാ ഷാഹ്‌ പഹ്‌ലവി പടിഞ്ഞാറൻ പരിഷ്കാരങ്ങൾ നടപ്പാക്കാൻ തുടങ്ങി.
ഇറാനിയൻ വേഷവിധാനങ്ങൾക്കു പകരം സ്യൂട്ടും കോട്ടും നിർബന്ധമാക്കി.
പ്രൈമറി സെക്കണ്ടറി വിദ്യാലയങ്ങളിൽ മതവിദ്യാഭ്യാസം നിർബന്ധമല്ലാതാക്കി.
പർദ്ദ നിരോധിച്ചു.
പിന്നീട്‌ അദ്ദേഹത്തിന്റെ പുത്രൻ മുഹമ്മദ്‌ രിസാഷാ പഹ്‌ലവി അധികാരത്തിൽ വന്നു.
സമൂഹത്തിലെ പ്രമാണിവർഗത്തിന്‌ അനുകൂലമായിരുന്നു അദ്ദേഹത്തിന്റെ നയങ്ങൾ.
ആയത്തുല്ല ഖുമൈനിയെ നാടു കടത്തിയ ഷാക്കെതിരിൽ ജനങ്ങൾ തെരുവിലിറങ്ങി .
ജനവികാരങ്ങൾ ഇളക്കിവിടുന്നതിൽ ഖുമൈനിയുടെ പ്രഭാഷണങ്ങൾ വമ്പിച്ച പങ്കുവഹിച്ചു.
1979 ജനുവരി ഒന്നിന്‌ ഖുമൈനി തെഹ്‌റാനിൽ തിരിച്ചെത്തി വിപ്ലവനേതൃത്വം ഏറ്റെടുത്തു.
അപ്പോഴേക്കും ഷാ പലായനം ചെയ്തിരുന്നു.
ഹിതപരിശോധനയിൽ ജനങ്ങൾ അഭിപ്രായപ്പെട്ട പ്രകാരം 1979 ഏപ്രിൽ ഒന്നിന്‌ ഇറാൻ ഒരു ഇസ്‌ലാമിക ജനാധിപത്യ രാഷ്ട്രമായി പ്രഖ്യാപിക്കപ്പെട്ടു.
1980-88 കാലയളവിൽ ഇറാൻ-ഇറാഖ് യുദ്ധം നടന്നു.
ലോകത്ത്‌ അമേരിക്കയുടെ പ്രതിയോഗികളുടെ നിരയിൽ ഒന്നാമതാണ്‌ ഇറാന്റെ സ്ഥാനം .
[./ Https://en.wikipedia.org/wiki/Masoud_Pezeshkian മസൂദ് പെസെഷ്കിയാൻ] ആണ്‌ നിലവിലെ പ്രസിഡന്റ്.
ഇസ്ലാമിന്റെ ലോകം : പ്രബോധനം വിശേഷാൽ പതിപ്പ്‌ 2004 പുറം കണ്ണികൾ The official website of Islamic Republic of Iran government information council Technology Cooperation Office Archived 2011-03-03 at the Wayback Machine .
State prisons and security and corrective measures organization Archived 2009-04-29 at the Wayback Machine .
നാഷണൽ ഇറാനിയൻ ഓയിൽ കമ്പനി Archived 2022-07-13 at the Wayback Machine .
ഇറാനിയൻ വിദ്യാഭ്യാസ മന്ത്രാലയം Archived 2018-06-14 at the Wayback Machine .
ഇറാനിയൻ വാർത്താവിനിമയ മന്ത്രാലയം Archived 2011-09-23 at the Wayback Machine .
ഹൈബിസ്കസ് ഡൈവേർസിഫോളിയസ്
ഹൈബിസ്കസിന്റെ വ്യാപകമായി കാണപ്പെടുന്ന ഒരു ഇനമാണ് ഹൈബിസ്കസ് ഡൈവേർസിഫോളിയസ് .
2 മീറ്റർ വരെ ഉയരത്തിൽ വളരുന്ന ഇതിന് മുൾപടർപ്പുള്ള തണ്ടുകളും വസന്തകാല വേനൽക്കാലത്ത് മെറൂൺ ബേസൽ സ്പോട്ട് ഉള്ള  മഞ്ഞ പൂക്കളും ഉണ്ട്.
ഉഷ്ണമേഖലാ ആഫ്രിക്ക, ന്യൂ ഗിനിയ , ഫിലിപ്പീൻസ് , നിരവധി പസഫിക് ദ്വീപുകൾ, മധ്യ, തെക്കേ അമേരിക്ക , ഗാലപ്പഗോസ് ദ്വീപുകൾ (ന്യൂസിലാന്റ്), നോർഫോക്ക് ദ്വീപ് , ഓസ്ട്രേലിയ ന്യൂ സൌത്ത് വെയിൽസ് , ക്വീൻസ്ലാൻഡ് എന്നീ സംസ്ഥാനങ്ങളിലും ഇത് കാണപ്പെടുന്നു.
അതിന്റെ തദ്ദേശീയ ശ്രേണിയെക്കുറിച്ച് അഭിപ്രായവ്യത്യാസമുണ്ട്.
ചില സ്രോതസ്സുകൾ ഇത് ആഫ്രിക്കയിൽ മാത്രം തദ്ദേശീയമായി കണക്കാക്കുകയും മറ്റിടങ്ങളിൽ സ്വാഭാവികവൽക്കരിക്കപ്പെടുകയും ചെയ്യുന്നു എന്നാൽ ഇത് ന്യൂസിലൻഡിലും ഓസ്ട്രേലിയയിലും തദ്ദേശീയമായി പരിഗണിക്കപ്പെടുന്നു
ആഫ്രിക്കയിലെ താഴ്ന്ന, ചതുപ്പുനിലങ്ങളിൽ ഇത് കാണപ്പെടുന്നു, ഇക്കാരണത്താൽ ഇതിനെ സ്വാമ്പ് ഹിബിസ്ക്സ് എന്നു വിളിക്കുന്നു.
ഉൾനാടൻ പ്രദേശത്തോ തീരത്തിനടുത്തോ കാണപ്പെടുന്നു, എന്നാൽ മറ്റെല്ലാ ഭൂഖണ്ഡങ്ങളിലും ഇത് തീരപ്രദേശങ്ങളോട് ചേർന്ന് മാത്രമേ സാധാരമയായി കാണപ്പെടുന്നുള്ളൂ.
ഈ വിതരണം, ഇത് ആഫ്രിക്കയിൽ നിന്ന് ഉത്ഭവിച്ചതായും ദീർഘദൂര ഉപ്പുവെള്ള വ്യാപനത്തിലൂടെ മറ്റ് ഭൂഖണ്ഡങ്ങളിലെത്തിയതായും സൂചിപ്പിക്കുന്നു.
ഹൈബിസ്കസ് ഡൈവേർസിഫോളിയസ് പുഷ്പം അവലംബം പുറംകണ്ണികൾ Hibiscus diversifolius in West African plants – A Photo Guide.
പൂക്കളത്തൂർ
കേരളത്തിലെ മലപ്പുറം ജില്ലയിലെ ഒരു ഗ്രാമമാണ് പൂക്കളത്തൂർ .
പുൽപ്പറ്റ ഗ്രാമപഞ്ചായത്തിലെ ഒരു വാർഡ് ആണിത്.
ജില്ലാ ആസ്ഥാനമായ മലപ്പുറത്തു നിന്ന് റോഡുമാർഗം തെക്കോട്ട് ഏകദേശം 16 കിലോമീറ്റർ സഞ്ചരിച്ചാൽ ഇവിടെ എത്താം.
പ്രധാന സ്ഥാപനങ്ങൾ വിദ്യാഭ്യാസ സ്ഥാപനങ്ങൾ സി എച്ച് എം എച്ച് എസ് എസ് പൂക്കൊളത്തൂർ ആരാധാനാലയങ്ങൾ അമ്പലങ്ങൾ പള്ളികൾ പൂക്കൊളത്തൂർ ജുമാ മസ്ജിദ് ചിത്രങ്ങൾ
പണിയ നൃത്തം
വയനാട്‌ ജില്ലയിലെ പണിയ വിഭാഗക്കാരുടെ തനത്‌” കലാരൂപമാണ് പണിയ നൃത്തം .
ഇത് വട്ടക്കളി, കമ്പളക്കളി എന്ന പേരിലും അറിയപ്പെടുന്നു.
വൃത്താകൃതിയിൽ നിന്നുകൊണ്ട്‌ ചുവടുവയ്ക്കുന്നതിനാലാണ്‌ വട്ടക്കളിക്ക്‌ ആ പേര്‌ വന്നത്‌.
വിശേഷ അവസരങ്ങളിലും ഒഴിവു സമയങ്ങളിലും പണിയ കുടിലുകളിൽ വട്ടക്കളി അവതരിക്കപ്പെടാറുണ്ട്‌.
മൂന്നു പുരുഷൻമാർ ചേർന്ന്‌ കൊട്ടുന്ന തൂടിയുടെ താളത്തിൽ സ്ത്രീകൾ ചുവടു വെക്കുന്നതാണ്‌ ഇതിന്റെ രീതി.
ചീനി ഈത്തിൽ വിദഗ്ധനായ മറ്റൊരാളും ഉണ്ടായിരിക്കും.